Gant an diskouezadeg-mañ e vez graet brav dan olifanted e dastumadegoù ar Mirdi. Roet e vo da welet dielloù, porselen, delwennoùigoù, danvezioù, livadurioù, pezhioù-arrebeuri o skeudennaouiñ an hini a zo bet sellet outañ evel roue al loened e-pad pell. Un doare  serr-lagad a zo bet ivez dre ma z eus bet labouret e 2009 war holl zielloù ar Mirdi evit gouzout petra a oa resis. Petra a vije bet gwelloch eget an olifanted gant o spered meur, o memor divent, hag o furnez evit aroueziañ al labour-se? Pemp tem a zo bet dibabet : bronneged diouto o-unan, un danvez prizius: an ivor, un arouez a challoud, un dudenn vojennel hag un egzotegezh enkorfet. Evit pep hini e vo meur a dra, meur a bezh, graet er vro pe en diabell, evit kompren ha mont don en tem dibabet.